Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: 1996. évi LVII. törvény (Tptv.) 36/A. §-a alapján vizsgálatot kezdett a mobiltelefon szolgáltatás ágazatban. A GVH a
Paragraph Index: 1054

2. Ajánlások A személyes adatok védelmérõl és a közérdekû adatok nyilvánosságáról szóló 1992. évi törvény országhatáron túli adattovábbítással foglalkozó rendelkezéseit szorosabban harmonizálni kell a 95/46/EC Irányelvvel. A biztost hatékony és méltányos végrehajtói jogosítványokkal kell felruházni, hogy sikeresebben mûködhessen a törvény betartatása terén. A biztosnak megfontolásra ajánljuk a hivatal tevékenységének kiszélesítését a következõ területeken: – adatkezelõk helyszíni vizsgálata; – a nagy adatkezelõ szervezetek adatvédelmi felelõseivel fenntartott kapcsolatok; – részvétel a nemzetközi adatvédelmi szakmai közösségben; – lépéstartás a hivatal mûködését befolyásoló politikai, szabályozási és technológiai változásokkal. A biztos kezelje prioritásként az adatvédelmi nyilvántartásba felvett adatkezelõk, elsõsorban kisvállalkozások számának növelését. További lépésekre van szükség az adatvédelmi kötelezettségek és – amennyiben szükséges – a személyes adatok védelméhez fûzõdõ jogok ismertté tétele terén. A biztos hivatalának költségvetése felülvizsgálandó a következõ feladatok alapján: – korlátozott összegû további forrás biztosítása annak érdekében, hogy jelentésünk ajánlásai kivitelezhetõk legyenek; – az informatikai infrastruktúra modernizálása; – a finanszírozási modell ésszerûsítése.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes